Albinas Prižgintas - Vikipedija

# Albinas Prižgintas

### Straipsnis iš Vikipedijos, laisvosios enciklopedijos.

Albinas Prižgintas

Albinas Prižgintas (1947 m. sausio 21 d. Schweinfurte - Vokietija), vargonininkas virtuozas ir chorvedys.

## [taisyti] Biografija

Tai Albino Jasenausko dukters - pianistės, vargonininkės ir chorvedės Teresės Jasenauskaitės-Prižgintienės - sūnus. 1949 iš Vokietijos su tėvais atvyko į JAV. 1969 baigė Julliard School of Music ir gavo bakalauro laipsnį, o 1970 muzikos magistro. Gavęs Fulbrighto stipendiją, 1970 - 1971 vargonus studijavo pas Karlą Richterį Vokietijoje. Vargonų muzikos rečitalius surengė Harvardo universitete, Šv. Patriko katedroje New Yorke, Svč. Jėzaus Širdies katedroje New Jersyje, Šv. Petro bažnyčioje Bostone, MA, Columbijos universitete, Englise St. Severin Paryžiuje ir kitur. Su „Camerata Singers" grupe gastroliavo trisdešimtyje JAV valstijų. Dažnai koncertavo ir su kitomis muzikos grupėmis, 1971 vargonavo Roberto F. Kennedžio vaikų teatre. Buvo muzikos vadovas St. Mary's of Angeles bažnyčioje Brooklyne, NY. Šioje parapijoje vargonininkavo ir vadovavo chorui. Dalyvavo tarptautiniame vargonininkų konkurse Paryžiuje, konkursinę programą atliko ir Apreiškimo parapijos bažnyčioje Brooklyne. Daug metų vargonininkauja ir vadovauja chorui Šv. Mykolo ir Visų Angelų amerikiečių parapijose Tucsone, Arizonoje. Reiškiasi ir kaip džiazo pianistas. Jo brolis Viktoras taip pat muzikas (klarnetininkas).

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/b/Albinas_Pri%C5%BEgintas_01dd.html"

Kategorijos: Lietuvos chorvedžiai | Lietuvos vargonininkai

##### Views

- Straipsnis
- Aptarimas
- Dabartinė versija

##### Paieška